หนูไม่ถ่ายมาหลายวันรวม 10 วันได้ค่ะ วันนี้หนูปวดท้องหนักมากแต่ท้องผูกถ่ายไม่ออกทรมานมากค่ะ หนูเลยใช้ที่สวนทวาร แต่ก็ไม่ช่วยอะไรค่ะปวดหนักกว่าเดิมแต่ก็ถ่ายออกมาไม่หมด หมดแรงขาชา เพลียมากค่ะ อาการเป็นระดับนี้แล้ว หนูต้องทำอย่างไรคะ เผื่อให้ขับถ่ายได้ง่ายและไม่ทรมานแบบนี้ ขอบพระค่ะ
สวัสดีค่ะ อาการท้องผูก เกิดได้จากหลายสาเหตุ เช่น1. การเคลื่อนไหวของลำไส้ลดลง เพราะขาดตัวกระตุ้นการเคลื่อนไหวของลำไส้ จากการที่มีปริมาณอุจจาระน้อย เช่น เกิดจากการกินอาหารที่มีกากใยน้อย ดื่มน้ำน้อย หรือขาดการเคลื่อนไหวของร่างกาย ทำให้ลำไส้ไม่บีบเคลื่อนตัว2. จากปัญหาทางอารมณ์ เช่น ความเครียด ความวิตกกังวล ส่งผลให้ลำไส้ลดการบีบตัวลง3. การทานยาบางชนิด ซึ่งมีผลข้างเคียงทำให้ท้องผูกได้ เช่น ยาดลดกรด ยารักษาอาการซึมเศร้า ยากันชัก ยาเสริมแคลเซียมและธาตุเหล็ก ยาแก้ปวดกลุ่มโอปิออยด์ เป็นต้น4. การเสียสมดุลของฮอร์โมน เช่น ตั้งครรภ์ ภาวะไทรอยด์ฮอร์โมนต่ำ เป็นต้น5. มีการอุดตันภายในลำไส้ใหญ่หรือทวารหนัก เช่น มีเนื้องอกหรือมะเร็งของลำไส้ใหญ่ แต่มักมีอาการอื่นๆ ร่วมด้วย ได้แก่ ถ่ายอุจจาระมีมูกเลือดปน ถ่ายเป็นเลือด เบื่ออาหาร น้ำหนักลด เป็นต้น หรืออาจเกิดจากเนื้องอกมดลูกที่มีขนาดใหญ่จนกดเบียดลำไส้ตรงและทวารหนัก เป็นต้นการดูแลตนเองในเบื้องต้น ได้แก่ การดื่มน้ำเปล่ามากๆ อย่างน้อยวันละ 8-10 แก้ว เน้นทานอาหารที่มีไฟเบอร์สูง จำพวกผัก ผลไม้ ธัญพืชต่างๆ หรืออาจทานไฟเบอร์สำเร็จรูปเสริม การทานโยเกิร์ตหรือนมเปรี้ยวอาจช่วยให้ถ่ายง่ายขึ้นได้ เนื่องจากมีแบคทีเรียที่ไปช่วยการทำงานของลำไส้ใหญ่ หมั่นออกกำลังกายเป็นประจำเพื่อให้ลำไส้เคลื่อนไหว และควรฝึกขับถ่ายให้เป็นเวลาอย่างไรก็ตาม หากผ่านมา 10 วันแล้ว ยังไม่ถ่ายอุจจาระ และมีอาการปวดท้องมาก แนะนำควรไปพบแพทย์เพื่อตรวจหาสาเหตุ และรักษา โดยแพทย์อาจให้ทานยาระบาย หรือใช้วิธีการสวนออกมา ไม่แนะนำให้พยายามสวนต่อเอง และไม่ควรปล่อยไว้ต่อ เพราะอาจเกิดภาวะแทรกซ้อนร้ายแรงถึงขึ้นลำไส้ทะลุได้ค่ะ